DANNY SILK: KUNNIOITUKSEN KULTTUURI
Hei taas!
Jatkan viime viikolla aloittamaani opetusta.
Puhuimme siitä, mikä on liiton ydinolemus, -
mitkä tekijät ovat liittojen rakennusaineita -
ja mitä tapahtuu, kun liitto rikkoutuu.
Viimeksi rukoukselle varattu aika sujui oikein hyvin.
Päästiin pureutumaan melko syvälle asioihin.
Tänään haluan päästä käsiksi -
liittojen tekemisen ytimeen.
Viimeksi puhdistimme karstaa.
Jos ihminen ei ole sisäisesti puhdas, hän keksii syitä sille, -
ettei tarvitse tehdä sitä, mistä tänään puhun.
Laitetaan junan eteen puskuri, -
jotta saadaan torpattua lehmät pois raiteilta.
Tarvitsemme toivoa, eheyttä, -
luottamusta, voimaa ja rakkautta, -
jotta pystymme sitomaan liittoja.
Tänään tahdon tuoda esiin asian, -
joka sopii taltiointihetkellä tilanteeseemme -
meille kristusruumiina, meille Bethelin seurakuntana -
ja meille ihmisinä, jotka pohtivat liittojen merkitystä.
Aion nyt virkistää muistianne. Jatketaan kohta.
Sain sähköpostia. En ole ennen tainnut lukea teille sähköpostiani.
Luen tämän, koska minulla on mikrofoni.
Jokainen puhuja tai kirjailija saa mielenkiintoisia sähköposteja -
ja kirjeitä.
Niistä suuri osa on rohkaisevia.
Loput ovat toisenlaisia.
Itse asiassa nekin rohkaisevat ja innostavat minua.
Ihmiset käänsivät selkänsä Todd Bentleylle, -
kun hänellä oli rankka elämänvaihe.
Nyt he taas seuraavat häntä, ja hän ottaa jokaisen vastaan.
On helppoa vaihtaa laivaa, kun jollakulla on vaikeaa.
Se ei ole aika vaihtaa. Se on aika astua laivaan, -
heiluttaa lippua ja sanoa: "Älä sinne ammu! Ammu tänne!"
Se on totta. Palataan sähköpostiin. Se oli pitkä:
"Kuinka Jumalan nimessä voit tukea Todd Bentleyä?"
Siinä kaikki.
Vastasin sähköpostiin.
Vastaukseni oli hieman pidempi.
Oletko viettänyt aikaa Toddin kanssa? Tunnetko hänet?
Oletko nähnyt, miten hän kohtelee vaimoaan ja lapsiaan?
Oletko viettänyt aikaa hänen työntekijöidensä kanssa?
Oletko käynyt kuuntelemassa häntä? Onko hän käynyt kuuntelemassa sinua?
Oletteko rukoilleet keskenänne toistenne puolesta?
Oletteko juhlineet voittoja yhdessä?
Onko hän pyytänyt sinulta sielunhoitoa -
pitkien puhujamatkojensa aikana? Oletko saanut häneltä neuvoja?
Oletko ollut itse näkemässä, -
kun Jumala ilmestyy ja tekee hänen kauttaan ihmeitä?
Oletko tavannut hänen johtokuntansa?
Oletko nauttinut hänen lahjoistaan? Entä hän sinun lahjoistasi?
Onko hän ilmaissut kunnioitustaan sinusta Jumalassa ja ollut ystäväsi?
Oletko tehnyt uhrauksia hänen ja hänen perheensä hyvinvoinnin eteen?
Oletko etsinyt Jumalaa ja palvonut hänen kanssaan? En usko.
Minä olen.
Tuen jatkossakin niitä, joiden kanssa olen vaeltanut.
Hän on ystäväni, ja mikä tärkeämpää, Jumalan ystävä.
Jos sinä olisit minulle samanlainen ystävä kuin Todd -
ja ihmiset vihaisivat sinua, kääntyisivät sinua vastaan, -
perustaisivat parjaamisellesi omistettuja nettisivuja, -
arvostelisivat sinua lehdissä ja radiossa, -
kirjoittaisivat panettelukirjeitä konferenssien järjestäjille, -
olisin silti ystäväsi.
Kysymykseksi muotoiltu arvostelu ei ole kysymys.
Kysyit, miten voin Jumalan nimessä tukea Todd Bentleytä.
Vastaus on helppo. Teen sen Jumalan nimessä.
Halusin tuoda asian esiin.
Muutama viikko myöhemmin -
Billin puheen jälkeen Todd Bentley sotki elämänsä.
Hän erosi ja meni naimisiin toisen naisen kanssa.
Nyt hän työskentelee Rick Joynerin Morning Star -järjestössä.
Hiljattain Rickin kotisivuilla oli materiaalia työstä Toddin kanssa.
Joku saattaa olla eri mieltä siitä, mitä siellä tapahtuu.
En tahdo puolustella ketään.
Haluan osoittaa, mikä on tärkeintä tässä prosessissa.
Tärkeintä on ymmärtää liittoja.
Meidän ei tarvitse hyväksyä toistemme käyttäytymistä -
ja valintoja, kunhan ymmärrämme liiton luonteen.
Bill Johnson on luultavasti suoraselkäisin tapaamani ihminen.
Hän on nuhteeton.
Hän ja muutama muu hänen kaltaisensa menivät Lakelandiin, -
laskivat kätensä Toddin päälle, -
voitelivat hänet ja osoittivat tukensa Lakelandin työlle.
Peter Wagner, Randy Clark, John Arnott -
ja muutama muu menivät ja laskivat -
heidän puhtaan valkoisen tukensa -
kenties maailman riskialtteimman miehen ylle.
He ottivat nuhteettoman luonteensa -
ja tekivät julkisen liiton tämän riskialttiin miehen kanssa.
Heidän ei ollut pakko tehdä sitä.
He eivät sanoneet Toddille:
"Älä nyt sitten mokaa seuraavan kahden viikon aikana."
He seurasivat Jumalaa ja tarjosivat voimaa veljelle, -
joka oli tulituksen kohteena.
Hänellä oli paljon vihollisia.
Heidän ei olisi tarvinnut tehdä sitä.
He osoittivat liittosuhdetta.
He panostivat suhteeseen.
He osoittivat Isä-Jumalan sydäntä.
Sitä on liittosuhde.
Liitto on Isä-Jumalan sydämen osoitusta.
Se on tahdonalainen teko -
sijoittaa voimaa toisen ihmisen elämään.
Kun teemme liittoja muiden ihmisten kanssa, -
meiltä vaaditaan erästä hullua asiaa.
Liitot edellyttävät sitä, että olemme valmiit kuolemaan.
Meidän on oltava valmiit antamaan elämämme, -
jotta voimme suojella suhdetta.
Juuri nyt miehet, jotka vannoivat olevansa liitossa Toddin kanssa, -
elävät todeksi liittosuhdetta hänen kanssaan.
Oli vaarallista mennä Lakelandiin tarjoamaan tukea.
Juuri tällaisena aikana selviää, mistä puusta liitto on tehty.
Kun joku teki Vanhassa testa- mentissa liiton jonkun kanssa, -
vaadittiin kuolemaa.
Saatoin puhua tästä jo viime kerralla, mutta se ei haittaa.
1. Moos. 15:ssä Jumala ja Aabraham tekivät liiton.
Aabraham otti härän, hiehon, oinaan ja pari kyyhkyä.
Ruhot piti halkaista kahtia.
Aabraham leikkasi härän kahtia -
ja asetteli puolikkaat vastakkain.
Hän teki samoin hieholle ja oinaalle.
Lintuja hän ei halkaissut. Oli lintujen onnenpäivä.
Se oli sopimus. Puolikkaat oli aseteltu erilleen.
Liiton tehneet ihmiset kävelivät puolikkaiden välistä.
Minkä välistä he kävelivät?
Sotkun
Veren, kuoleman
He kävelivät sotkuisen, verisen kuoleman välistä.
Toisella puolella he katsoivat, minkä läpi he olivat kävelleet.
Sopimus oli tämä:
Tapahtukoon sama meille, jos rikomme liiton.
Tämä oli aikaa ennen juristeja.
Liiton luonne on ymmärtää, -
että kun astun sopimukseen kanssasi, olen tiedostanut, -
että vastuuni on suojella suhdetta aina kuolemaan asti.
Se on sitoumukseni ja liittoni kanssasi.
Ennen ristiinnaulitsemistaan Jeesus sanoo opetuslapsille Joh 12:ssa:
"Hetki on tullut, että Ihmisen Poika kirkastetaan."
Sitten Hän kertoo vertauksen:
"Jos ei nisun jyvä putoa maahan ja kuole, se jää yksin."
Se jää yksinään.
Se jää voimattomaksi.
Se jää pelkäksi jyväksi. Se on vain yksi siemen.
Jos emme ole valmiita kuolemaan liitossa, jäämme yksin.
Vaikka olemme toisen kanssa, olemme yksin.
Olemme yksin niin kauan kunnes olemme valmiit kuolemaan liitossa.
Ei ole väliä, vaikka olisit ollut naimisissa 50 vuotta.
Jos et ole ollut valmis kuolemaan ja osoittamaan sitä, jäät yksin.
Sananl. 18:1: "Eristäytyvä haluaa tyydyttää omat himonsa" -
"ja raivoaa viisasta neuvoa vastaan."
Kun emme ole valmiita kuolemaan, -
haluamme tyydyttää omat himomme. Olemme ongelma suhteessa.
Kun en suostu luopumaan omasta elämästäni, -
tulemaan hedelmälliseksi, moninkertaistamaan rakkauttani, -
olen suurin ongelma suhteessa. Syytän sinua, -
pyrin tyydyttämään omat himoni ja torjun neuvot raivokkaasti.
Koko ajan ongelma olen minä.
En ole valmis suojelemaan suhdetta kuolemaan asti.
Raivostun, jos joku yrittää -
saada minut elämään liittoni mukaan.
Kun olen valmis kuolemaan, -
elämässäni ja niissä, joihin elämäni vaikuttaa, vapautuu voima.
Nyt moninkertaistun ja tulen hedelmällisemmäksi kuin koskaan.
Kun olen valmis suojelemaan liittoani -
ja kun olen valmis uhraamaan oman elämäni, jotta voin suojella meitä, -
elämääni virtaava voima moninkertaistuu.
Jeesus sanoi: "Minun pitää mennä pois," -
"mutta lähtemisessäni moninkertaistun teissä."
"Rakkauteni ja elämäni moninkertaistuvat teissä."
Tämä on hedelmä, liiton ydin.
Kun olen valmis suojelemaan suhdettamme, -
ja kun olen valmis kulkemaan verisen sotkun läpi, -
elämämme ja rakkautemme moninkertaistuvat.
Paavali kirjoitti korinttolaisille:
"Ettekö tiedä," -
"ettei siemen tuota hedelmää, ellei se kuole."
Siemenestä ei voi tulla kasvia, ennen kuin se kuolee.
Homma menee näin.
Kun istutat ja kylvät, et määrää, mitä siemenestä kasvaa.
Et voi viskata siemeniä ja sanoa: "Näistä tulee mansikoita!"
"Ei väliä, mitä siemenet ovat. Haluan niistä mansikoita."
"Haluan, että sinusta tulee vesimeloni."
Et voi päättää, mitä kasvaa panostuksestasi suhteessa.
Et voi kontrolloida, mitä tapahtuu elämällä, jonka panostit toiseen.
Et voi päättää.
Et voi määrätä, mitä tapahtuu siemenelle, -
jonka olet kylvänyt suhteen maaperään.
Bill ja muut apostoliset johtajat eivät voi määrätä, -
mitä Todd tekee heidän satsauksellaan.
Heidän tehtävänsä ei ole kontrolloida, -
mitä hän tekee heidän satsauksellaan.
Heidän tehtävänsä on panostaa, -
rakastaa -
ja suojella suhdetta, kun kuljemme verisen sotkun läpi.
Kristilliset lehdet, TV-ohjelmat, radio-ohjelmat, internetsivut -
ja ihmiset, jotka eivät ole panostaneet suhteeseen, -
ovat niitä, jotka pommittavat henkilöä.
Se on osoitus siitä, ettei liittosuhdetta ole olemassa.
Minulla ei ole mitään suojeltavaa suhteessani sinuun -
ja haluan täyden määräysvallan, jos aion panostaa sinuun.
Onneksi en panostanut, koska tiesin, miten käy.
Jos olisin panostanut, en sallisi sinun tekevän noin.
Naurettavaa touhua!
Sitä tapahtuu kristusruumiin korkeimmilla tasoilla juuri nyt.
"Uskomatonta, että sinä panostit tuohon liittoon!"
Aivan kuin voisimme valita, -
missä meillä Kristuksen ruumiissa on liitto ja missä ei.
Aivan kuten maksa voisi sanoa sydämelle:
"En kuole suhteemme eteen."
Kyllä sinä kuolet.
Miten naurettavaa se on ja miten naurettavalta se näyttää!
Jos kirjoitat testamentin ja se lojuu jossakin laatikossa, -
se on vain paperinpalanen, kunnes kuolet.
Se ei astu voimaan eikä millään siinä sanotulla ole väliä, -
ennen kuin kuolet.
Liitosta ei ole näyttöä, -
ennen kuin joku kuolee.
Sitten sopimus osoittautuu toteen ja pannaan täytäntöön.
Liittosuhteet eivät tule ilmi, ennen kuin on ongelma.
Silloin liitto tulee esiin.
Kun petät minut ja tuotat minulle pettymyksen, -
kun satutat minua, tulee ilmi, mikä on liittomme.
Kun hyppelemme kadulla käsi kädessä tikkaria imeskellen, -
ei voi tietää, että meillä on liitto.
Se ei ole liiton ilmentymistä.
Voima ja ilmentyvä tulevat esiin, kun vaaditaan kuolemaa.
Tiedän tilanteista tässä salissa, mutta niitä on kaikkialla.
Tiedän, mistä puhun.
Tiedän, miten hankalaksi tilanteet voivat mennä.
Olen elänyt ne läpi.
Tiedän, että liitot rikkoutuvat.
Elämme maassa, ajassa ja kulttuurissa, -
jossa ei ymmärretä liittoja.
Olemme opettaneet lapsillemme, ettei liittoja ole olemassa.
Kehotetaan hakemaan vain maksimaalista mukavuutta.
Kun elämästä tulee hankalaa, tehdään muutoksia.
Jokainen TV-ohjelma, jonka he näkevät, -
ja kaikki, minne he katsovat maailmassa, heijastaa seurakuntaa.
Täytyy kysyä: "Mitä uskon totuudeksi liitosta?"
Katso asennettani epäonnistuvaa uskovaa kohtaan.
Katso, miten kohtelen jotakuta, -
joka on pettänyt.
Liittosuhteet tulevat näkyviin, kun voin vakuuttaa ympäristölle, -
että suojelen suhdettamme vaikka kuolemaan asti.
Lähetän sanoman: "Heittäytyisin sinua kohti ammutun luodin eteen."
Kenen edestä ottaisit luodin?
Kenen edestä ottaisit luodin ja kuka ottaisi luodin sinun edestäsi?
Kenen puolesta panisit maineesi likoon?
Kenen puolesta panisit likoon oman mukavuustasosi?
Keneen sellaiseen haluaisit nimesi liitettävän, -
joka on tehnyt jotakin, mitä et ikinä tekisi?
Kun haalimme ympärillemme itsemme kaltaisia, -
kun vaellamme sellaisten kanssa, jotka tekevät samaa kuin me, -
on helppo luoda harhakuva liittosuhteista.
Kun joku ryhmästä tekee jotakin, mitä sinä et tekisi, -
miten suhtaudut? "Tule takaisin ja tee niin kuin me."
Ole sellainen kuin me. Ole kuin minä, -
tai en voi olla seurassasi, koska en voi olla erilaisten kanssa.
Saat koetella liittoelämääsi joka päivä.
Joka päivä joku putoaa puusta.
Tuo varmasti sattui.
Hälytän jonkun apuun.
Liittosuhde on -
osoitus siitä, -
että jatkan rakastamista, tuli eteen, mitä tuli.
Olipa hinta miten kova tahansa, jatkan rakastamista.
Kerron totuuden, miksi vaellamme veren ja suolten välitse.
Kerron totuuden. Kerron, miten raskaita olette.
Kerron selvästi, millaista kipua valintasi aiheuttavat elämääni.
Huudan sitä korvaasi, että kuulisit sen aina.
En puhu kaltoinkohtelun passiivisesta uhrina olemisesta.
Jos tunnette minut, tiedätte sen.
Se voi kuulostaa siltä kuin sanoisin:
"Pahoinpidelty nainen, alistu."
Ei.
"Lähde!"
Niin sanoisin jollekulle, joka kärsii parisuhdeväkivallasta.
Mitä sitten tarkoitan?
Sekavaa. Luulin, että tarkoitat sitä.
Puhuimme ensimmäisessä osassa voimasta.
Olette voimakkaita, vastuullisia ja vapaita.
Olette voimakkaita ja vastuullisia itsenne edestä, -
ei muiden ja heidän tekojensa edestä.
Tässä liittosuhteiden ympäristössä on tilanteita, -
joissa ihmiset panevat elämänsä sekaisin.
He tulevat juttelemaan minulle.
Jotkut päättävät jäädä ja suojella tätä yhteisöä.
He yrittävät korjata asiat, joten autamme heitä.
Jotkut sotkevat asiansa, mutta he eivät halua olla yhteisössä -
ja he kertovat sen tavalla, jolla he vastaavat yhteisön suhtautumiseen.
Au! - Mitä sitten?
Meitä pelottaa! - Mitä sitten?
Olette viivan toisella puolella.
Rakastan sinua. Kerro, jos tarvitset apua.
Autan sinua kaikin voimin.
Samaan aikaan olet tuolla.
Astuit koirankakkaan, ja nyt vingut sisälle.
Voit tulla sisälle ilman kakkaa.
En halua riisua kenkiäni. - Ei haittaa. Puhutaan ikkunan läpi.
Sisälle ei tule yhtäkään kakkaista kenkää.
Rakastan sinua. Rakastan sinua kuistilta.
En lakkaa rakastamasta sinua.
En lyö sinua, en heitä kiviä. En kutsu poliisia.
Ehkä kutsunkin.
Mutta en kakkaisten kenkien kanssa.
En lakkaa rakastamasta.
Pidän polun auki sille, että haluat korjata suhteemme.
Tarvitsen vain apuasi.
Antaisin henkeni edestäsi.
Jatkan rakastamista, menipä sinulta miten kauan tahansa.
Muistatteko, miten tuhlaajapoika sanoi isälleen:
"Sinulla ei ole minulle mitään arvoa. Haluan vain rahasi."
"Kunpa kuolisit, että saisin perintöni."
Se on todella ikävästi sanottu omalle isälle.
Isä jatkaa rakastamista.
Hän sanoo: "Hyvä on. Tässä on perintösi."
Poika lähtee.
Isä jatkaa rakastamista joka päivä.
Isä odottaa ikävöiden poikaansa kotiin.
Hän ei ole katkera eikä kostonhaluinen.
Hän jatkaa rakastamista. Häneen sattuu. Hän pelkää pojan puolesta.
Silti hän jatkaa rakastamista.
Tiedämme sen siitä, että isä katselee jatkuvasti horisonttiin, -
näkyykö siellä pojan hahmoa.
Hänen sydämessään on tila pojan paluulle.
Huolimatta siitä, mitä on tapahtunut.
Se on liiton sydän ketä tahansa kohtaan.
Pystyt korjaamaan suhteen.
En tiedä, haluatko sitä, mutta pystyt korjaamaan suhteen, -
koska jatkan rakastamistasi.
Se on minun tehtäväni.
Voi olla, ettet halua tehdä parannusta.
Voi olla, ettet halua selvittää sotkujasi.
Voi olla, ettet halua korjata sitä, mikä aiheutti sotkun.
Voi olla, ettet halua, että asioihisi puututaan.
Voi olla, ettet halua sovintoprosessia.
Se ei ole vastuullani. Vastuullani on jatkaa rakastamista.
Haluan korjata suhteen.
Annan elämäni edestäsi.
Luovun oikeudestani suojella itseäni, -
kun palaat takaisin.
Minulla on eräs rakas ystävä.
Se on pitkä tarina.
Hän päätti olla selvittämättä avioliittonsa ongelmia -
ja syyttää minua avio-ongelmistaan.
Lopuksi hän kirjoitteli Billille, Chrisille ja vaimolleni -
ja syytti minua vaimonsa ja muiden naisten viettelemisestä.
Olin työskennellyt ja itkenyt hänen kanssaan.
Olin vihkinyt hänet ja siunannut hänen äitinsä hautaan.
Meillä oli liittosuhde.
Hän oli sotkenut elämänsä ja syytti siitä minua.
Se oli minulle hyvin vaarallinen tilanne.
Halusin nousta puolustamaan itseäni.
Onneksi ne, jotka tuntevat minut, eivät usko syytöksiä.
Siitä oli apua.
Ystäväni ja hänen vaimonsa asuivat erillään pitkään.
Ystäväni on pastori.
Hänen piti selittää seurakunnalle, miksei vaimo käy kirkossa -
tai asu yhteisessä kodissa.
Hän selitti seurakunnalle tilannetta.
Hän taltioi puheen ja lähetti DVD- levyjä yhteistyöseurakunnillemme.
Se voisi saada miehen suuttumaan.
Minulla oli kaksi vaihtoehtoa.
Toinen vaihtoehto oli kuolla.
Toinen vaihtoehto oli yrittää pelastaa nahkani.
Se ei ole helppoa, mutta valitsin kuolla.
"Kuolen. Annan sinulle anteeksi."
Tuskin maltan odottaa, että näen sinut.
Hän tuli kaupunkiin ja keskusteli Chrisin kanssa.
Myöhemmin samana iltana hän halusi puhua minun ja Sherin kanssa.
Hän tuli meille kylään. Hän sanoi: "Olen pahoillani."
Mahtavaa!
Hyvä, että olet pahoillasi.
Annan anteeksi. Annoin anteeksi puoli vuotta sitten.
Annan sinulle anteeksi.
En usko sinua.
En usko, että löysit rikki menneen kohdan.
En usko, että korjasit ongelman. En usko, että pystyt siihen.
En ole varma, mitä anteeksipyyntö tarkoittaa.
Olen melko varma, ettei mikään muutu.
Olen häneen liittosuhteessa.
Olen valmis kuolemaan ja kertomaan totuuden.
Pelkään sinua.
Pelkään, ettei mikään muutu ja että se tapahtuu uudelleen.
Hän kysyi, mitä tarkoitan, mikä on rikkinäinen kohta -
ja mitä sille voi tehdä. Meillä oli hyvä keskustelu.
Hän lähti kotikaupunkiinsa. Hän alkoi työstää asioita.
Hän tuli johtajuustapahtumaamme.
Söimme aamiaista yhdessä.
Hän kertoi selvittävänsä asioitaan sielunhoitajan kanssa.
Se oli rohkaisevaa. Olin iloinen, että hän käsitteli asioita.
Hänen vaimonsa muutti pian takaisin yhteiseen kotiin.
He alkoivat selvitellä välejään.
Teen kaiken voitavani, että hän saa avun.
Liittosuhteet eivät ole helppoja eivätkä kivuttomia.
Liittosuhteiden suojeleminen vaatii omasta elämästä luopumista.
Kuka on nähnyt elokuvan "John Q"?
Pääosaa esittää Denzel Washington.
Poika on baseball-kentällä. Hän on ykkös- tai kakkospesällä.
Hän saa sydänkohtauksen ja kaatuu maahan.
Hän tarvitsee sydämensiirtoa.
Elokuva on sairaala- ja vakuutusyhtiövastainen.
Paha sairaala ja vakuutusyhtiö eivät halua antaa pojalle -
sydämensiirtoa, koska perheellä ei ole oikeaa sairausvakuutusta.
Pojan isä John Q ottaa oikeuden omiin käsiinsä.
Hän ottaa ensiapuaseman panttivangiksi.
Onneksi maailman paras sydänkirurgi sattuu olemaan salissa.
Poika tuodaan saliin. Hänen tilaansa tarkkaillaan.
Kirurgi kertoo, että pojan sydän on pettämässä.
Miken verenpaine laskee.
Valtimoverenpaineen pitäisi olla 13-19. Se on 35.
John, poika kuolee, jos hän ei saa uutta sydäntä.
Ota minun sydämeni.
Ota sydämeni ja anna se Mikelle.
Älä hulluttele. - Olen tosissani.
Voi luoja. - Sinä kuolet.
Poikani saa elää.
Se on homman juju.
Me olemme kuolleita.
Meidät on ristiinnaulittu Kristuksen kanssa.
Emme enää elä me, vaan Hän elää kauttamme.
Se koetellaan liittosuhteissa muiden ihmisten kanssa.
Valehtelet, jos sanot rakastavasi Jumalaa, mutta vihaat naapuriasi.
Valehtelet, jos sanot rakastavasi Jumalaa, mutta vihaat jotakuta.
Rakkaus Jumalaa kohtaan näkyy siinä, miten kohtelet lähimmäisiäsi.
Voiko joku huutaa "aamen"? Onko kukaan hereillä?
Tänään on hiljaista. Minun piti kerjätä "aamenta".
Se näkyy siinä, miten kohtelemme muita ihmisiä.
Se on totta.
Loukkasit minua. Minuun sattuu.
Katkaisen suhteen. Häivyn.
Olen elossa.
Tulenko kohti, kun epäonnistut ja olet pelottava?
Pidänkö kiinni köydestä?
Pysynkö luonasi? Jatkanko rakastamistasi?
Vain kuolleet pystyvät siihen.
Se on kuolleen miehen käytöstä.
Ajattelet samalla itseksesi: "Mikä minussa on vialla?"
"Minun pitäisi paeta vuorille."
Kristus elää kauttani.
Se pitää minut luonasi, silloin kun olet pelottava.
On kuin Hän vetoaisi maailmaan kauttani.
Tietysti se alkaa avioliitostasi.
Tietysti se on asenteeni omia lapsiani kohtaan.
Tietysti tämä näkyy myös läheisimmissä ystävyyssuhteissa.
Useinkaan se ei ole niin itsestään selvää.
Olen valmis uhraamaan oman mukavuuteni, -
vaihtoehtoni ja vapauteni.
Olen valmis uhraamaan oikeuteni puolustaa itseäni.
Olen valmis uhraamaan elämäni, jotta voin suojella suhdettani.
Oletteko kuulleet Dick ja Rick Hoytista?
Team Hoyt, isä ja poika.
Isä on eläkkeellä armeijasta, entinen upseeri.
Pojalla on neliraajahalvaus.
Hänellä on synnynnäinen vakava aivovamma.
He ovat juosseet yli 900 juoksukilpailussa.
He ovat juosseet noin 30 maratonia, Bostonin maratoneja.
He ovat olleet yli kymmenellä ironman-triathlonilla.
He juoksivat ja polkivat yhdessä läpi USA:n.
Liittosuhteet näkyvät siinä, miten annan elämäsi vaikuttaa elämääni.
Se on mahtava kokemus.
Yleisön kannustus ja kuulutukset saavat adrenaliinin virtaamaan.
Voin olla vammainen, mutta elämäni on hyvin täyteläistä.
Jos joku näkee vaivaa ja tutustuu minuun, -
hän tajuaa, että olen samanlainen kuin kaikki muutkin.
Hän on käynyt lukion ja collegen.
Hän kilpailee katujuoksuissa ja triathloneissa.
Hän on luultavasti onnellisempi kuin ihmisistä 95 prosenttia.
Rick sanoo, että jos hän olisi fyysisesti terve, -
hän pelaisi koripalloa, jalkapalloa tai jääkiekkoa, -
mutta ensin hän istuttaisi minut pyörätuoliin ja työntäisi minua.
Tuntuu hyvältä tietää, että hän arvostaa apuani.
Sanomamme on: "Kyllä, sinä pystyt."
"Pystyt mihin vain, jos vain päätät niin."
Jos olet etsinyt elämän tarkoitusta, lopeta. Vastaus on tässä.
Rickyltä sellaiset terveiset, että tämä kausi on Boston Bruinsien.
Rick tuli toiseksi viimeiseksi. Hän kirjoitti koneelleen:
Isä, kun juoksen, minusta tuntuu, että vammani katoaa.
Oli tärkeää löytää laji, jossa Rick pystyi olemaan muiden mukana.
Rick innoittaa minua.
Lainaan hänelle jalkojani ja käsiäni, jotta hän voi kilpailla.
Minuun tulee jokin, kun kilpailen Rickin kanssa.
Pystymme menemään nopeammin. Se on uskomaton tunne.
Rick ja minä rakastamme ironman-triathloneja.
Kilpailemme maailman parhaimpien triathlonistien kanssa.
Meidät hyväksytään mukaan kilpailemaan heidän kanssaan.
On jännittävää odottaa muiden kanssa vedessä lähtölaukausta.
On mahtava tunne juosta maalilinjan yli.
Yleisön kannustus ja kuulutukset saavat adrenaliinin virtaamaan.
Voin olla vammainen, mutta elämäni on hyvin täyteläistä.
Jos joku näkee vaivaa ja tutustuu minuun, -
hän tajuaa, että olen samanlainen kuin kaikki muutkin.
Hän on käynyt lukion ja collegen.
Hän kilpailee katujuoksuissa ja triathloneissa.
Hän on luultavasti onnellisempi kuin ihmisistä 95 prosenttia.
Rick sanoo, että jos hän olisi fyysisesti terve, -
hän pelaisi koripalloa, jalkapalloa tai jääkiekkoa, -
mutta ensin hän istuttaisi minut pyörätuoliin ja työntäisi minua.
Tuntuu hyvältä tietää, että hän arvostaa apuani.
Sanomamme on: "Kyllä, sinä pystyt."
"Pystyt mihin vain, jos vain päätät niin."
Jos olet etsinyt elämän tarkoitusta, lopeta. Vastaus on tässä.
Rickyltä sellaiset terveiset, että tämä kausi on Boston Bruinsien.
Kun juoksen kanssasi, vammani katoavat.
Lainaan jalkojani ja käsiäni, jotta voit olla mukana kisassa.
Liiton olemus on se, että annan voimani sinulle, jotta menestyisit.
Olitpa sitten vammainen ja kykenemätön tekemään jotakin itse -
tai joku, joka vain on tehnyt elämässään tyhmän valinnan, -
tai mitä tahansa siltä väliltä.
Liittosuhde tulee esiin, kun annan voimani, jotta sinä menestyisit.
Tunnetko liiton ihmisiä?
Jos tunnet, näet, että se on mahdollista.
Jos tunnet jonkun, joka elää näin, -
näet, että voi antaa voimaa muille, jotta he menestyisivät.
Näet jonkun antavan elämänsä muiden hyväksi.
Tunnetko ketään sellaista? Näetkö jonkun sellaisen omassa elämässäsi.
Täytyy tuntea joku sellainen, jotta tietää sen olevan mahdollista.
Sitten sinäkin voit tulla liiton ihmiseksi.
Siitä tulee tarttuvaa. Alat rohkaista muitakin.
Siitä tulee kulttuuri.
Se on jotakin, jossa voimme vaeltaa yhdessä.
Se on liiton kulttuuri.
Sitä me haluamme
Nyt meillä on liittojen rikkomisen kulttuuri.
Tässä ajassa ja maailmassa mikään ei pidä meitä liitoissamme.
Paitsi ehkä juristilla uhkailu.
Se on suuri muutos ja kunnioituksen ydinarvo.
Jos aiomme harjoittaa kunnioitusta perheissä, seurakunnissa -
ja yhteisöissämme, -
meidän on ymmärrettävä tärkeysjärjestys suhteissa.
Niiden eteen kannattaa kuolla.
Olen valmis luopumaan elämästäni, jotta voin suojella niitä.
Antaisin henkeni, jotta sinä pysyisit turvassa.
Jos ympäröimme itsemme ihmisillä, jotka harjoittavat sitä, -
voimme taistella asian puolesta.
Voimme auttaa niitä, joilta puuttuvat toivo ja mahdollisuudet.
Voimme osoittaa Jumalan voimaa ihmisten elämän sotkuihin.
Voimme todistaa omalla elämällämme, -
että pidämme kiinni vaikeuksista huolimatta.
Se tuo mieleeni maissinviljelijät.
Eikö teille?
Maamiehen almanakka -julkaisu oli erään miehen perässä.
Hänen maissinsa oli voittanut monta kertaa näyttelyissä.
Hän voitti kisan joka vuonna.
Se on tärkeää jossakin puolella maata.
Se ei ole salaisuus: Iowassa.
Häneltä kysyttiin:
Miten sinun maissintähkäsi voi olla kaunein joka vuosi?
Miten se voi olla mahdollista?
Hän sanoi: "Se on helppoa."
Hän kertoi, että joka vuonna -
hän jakaa edellisvuoden maissinjyviä naapureilleen.
Hän antaa niitä kaikille rajanaapureilleen.
Siitepöly, jota tuuli tuo hänen pelloilleen, -
on viime vuoden mestarista.
Hänen pelloilleen tulee vain mestaritason siitepölyä
Ei ole ketään, -
joka saastuttaisi hänen seuraavaa satoaan.
Oletteko ympäröineet itsenne liiton ihmisillä?
Odotatko elämältäsi ja suhteiltasi sitä, mitä he odottavat omiltaan?
Pystytkö saamaan voimaa ja toivoa tilanteeseesi?
Pystytkö saamaan terveyttä ja viisautta tilanteisiisi -
ja suhteisiisi?
Oletko voimakkain liiton ihminen, jonka tiedät?
Soditko maata riivaavaa liitonvastaista henkeä vastaan?
Saastuttaako ympäristösi sitoutumistasi suhteisiin?
Nämä kysymykset on esitettävä itselleen, -
jos aiot olla osa kulttuuria ja yhteisöä.
Täytyy tietää, että yhteisön keskellä minua kohtaan on odotus.
Mikä on yhteisösi?
Keitä haalit ympärillesi?
Onko ympärilläsi niitä, jotka eivät enää elä vaan Kristus elää heissä?
Tunnetko liiton ihmisiä joka puolellasi?
Tämä vahvistaa tai heikentää yhteisöjämme.
Mitä kannamme sisälle? Millaisten silmien kautta katsomme?
Viime vuonna minulla on ollut seitsemän samanlaista kokemusta, -
seitsemän liittoa haastavaa suhdetta, -
henkilökohtaisesti.
Vuoden 2008 piti olla uusien alkujen vuosi.
Unohdin, että uudet alut alkavat synnytystuskilla.
Vuonna 2009 odotan uutta viiniä.
Tarkoitan viiniä, en vikinää.
Odotan, että vuonna 2009 kaikki menee hienosti.
-08 ei ollut kovin hyvä vuosi.
Kerron tämän teille ihmisenä, joka ymmärtää, -
miten pelottavia liittosuhteet voivat olla.
En silti vaihtaisi sitä mistään hinnasta.
Se, mitä tapahtuu sinussa, kun jatkat rakastamista, -
tekee sinusta päivä päivältä yhä voimakkaamman.
Sinusta tule joka päivä yhä voimakkaampi.
Ette ole saaneet pelon henkeä, -
vaan rakkauden, voiman ja terveen harkinnan hengen.
Teillä on kyky käskeä itseänne tekemään jotakin, tuli mitä tuli.
Aamen? Aamen.
Voisivatko rukouspalvelijat tulla tänne eteen?
Haluan tänään rukoilla puolestanne.
Enemmän kuin mitään muuta rukous on vuodattamista.
Voit jatkaa viimeviikkoista rukousta -
tai käsitellä jotakin, mikä nousi pintaan tänään.
Voit myös esittää kysymyksiä. Nämä ihmiset ovat hyvin fiksuja.
Jos kaipaat rukousta, tule eteen palveltavaksi.
Laske käsi sydämellesi.
Isä, laske rohkeutta jokaisen läsnäolijan sydämeen.
Yliluonnollista rohkeutta ymmärtää rakkautesi syvyydet.
Avaa sydämemme silmät näkemään Sinun sydämesi.
Anna meidän nähdä, miten sydämesi on kääntynyt puoleemme.
Auta meitä ymmärtämään, näkemään ja tuntemaan ehdoton rakkautesi, -
joka käy meitä kohti.
Herra, auta meitä suuntaamaan se muita kohti.
Anna meidän olla liittorakkautesi kantajia.
Laske käsi vierustoverisi ylle.
Isä, rukoilen, että virtaat kauttamme -
ihmisinä ja yhteisönä.
Seisomme tässä kuten punapuut, -
joiden juuret ovat kietoutuneet toisiinsa.
Vaikka tuulet ja myrskyt riepottelevat meitä, -
seisomme keskinäisessä liitossa ja kestämme myrskyt.
Pyydämme yhteisöjemme, liittojemme ja suhteidemme vahvistumista.
Jumala, rukoilen, -
että keskinäinen rakkautemme toisi kunnian Sinulle.
Jeesuksen nimessä, aamen
Suomennos: Marianne Tenetz